[{"text_idx": "#000002", "text": "Coginio campus ar y barbeciw"}, {"text_idx": "#000003", "text": "Ste\u0302c sy\u2019n tynnu dw\u0302r o\u2019r dannedd. Lasagne cig eidion blasus. Cebab cig oen sbeislyd... gydag ychydig bach o wybodaeth ymaferol cewch eich synnu faint o brydau maethlon a iach y gallwch chi eu paratoi i chi a\u2019ch teulu gan ddefnyddio Cig Oen Cymru a Chig Eidion Cymru."}, {"text_idx": "#000004", "text": "Dyma ychydig o gyngor defnyddiol:"}, {"text_idx": "#000005", "text": "Wrth baratoi a choginio cig coch fel rhan o ddeiet iach a chytbwys, mae\u2019n werth defnyddio\u2019r dulliau canlynol: grilio yn hytrach na ffrio; torri unrhyw fraster i ffwrdd; osgoi defnyddio olew ychwanegol a chael gwared a\u0302 braster ychwanegol sydd wedi toddi.\nWrth brynu cig coch, chwiliwch am lai o fraster a llai o fraster dirlawn. Mae cig eidion heb lawer o fraster wedi\u2019i docio\u2019n llawn yn cynnwys 5% yn unig ac oen yn 8%.\nMae tro-ffrio hefyd yn ffordd dda o goginio cig coch sydd heb lawer o fraster gan mai ychydig iawn o olew, neu ddim o gwbl, sy\u2019n cael ei ychwanegu at y cig.\nAm flas a sudd ychwanegol, mae cig sydd wedi ei farinadu hyd yn oed yn well ac yn helpu tyneru darnau caletach o gig.\nWrth wneud caserol neu stiw gallwch sgimio unrhyw fraster oddi ar yr wyneb cyn gweini."}, {"text_idx": "#000007", "text": "Mae rheoli maint pryd yn hanfodol ar gyfer diet iech a chytbwys."}, {"text_idx": "#000008", "text": "Mae\u2019r GIG yn argymell bwyta hyd at 70g o gig coch wedi ei goginio a chig wedi ei brosesu bob dydd, sydd ychydig yn llai na 500g mewn wythnos. Argymhellir ein bod ni\u2019n cyfyngu faint o gig wedi ei brosesu fel cig moch, ham, salami a chigoedd wedi eu mygu rydyn ni\u2019n ei fwyta."}, {"text_idx": "#000009", "text": "Dewis y dull coginio gorau"}, {"text_idx": "#000010", "text": "Bydd deall ychydig am gyfansoddiad y cig yn eich helpu chi i ddewis y dull gorau o goginio darn penodol \u2013 ydych chi\u2019n ei goginio\u2019n sydyn neu\u2019n araf? Bydd hyn yn gwneud gwahanaieth mawr i\u2019r blas a\u2019r breuder."}, {"text_idx": "#000011", "text": "Yn gyffredinol mae darnau o chwarthor blaen yr anifail yn tueddu i wneud mwy o waith, felly mae gan y toriadau rydyn ni\u2019n eu cael yno fel rheol yn wydn ac yn gallu cynnwys mwy o fraster, sy\u2019n gweddu i ddull coginio arafach a llaith i wella\u2019r blas a\u2019r tynerwch. Mae\u2019r rhain yn cynnwys darnau fel ste\u0302c balfais cig eidion, brisged cig eidion, grimog ci eidion, a brest a gwddf cig oen."}, {"text_idx": "#000012", "text": "Beth am roi cynnig ar y rysa\u0301it hon ar gyfer ysgwydd o Gig Oen Cymru wedi\u2019i thynnu \u2013 mae\u2019r broses goginio araf yn arwain at gig oen blasus tyner, sy\u2019n toddi yn y geg (dolen i\u2019r rysa\u0301it)."}, {"text_idx": "#000013", "text": "Mae rhai o\u2019r darnau sy\u2019n dod o\u2019r canol neu\u2019r pedrain yn dueddol o wneud llai o waith ac fel arfer felly maen nhw\u2019n fwy brau. Mae\u2019r rhain yn cynnwys ste\u0302cs cig eidion fel syrlwyn, ffiled, llygad asen, tomahawk a ffolen, ynghyd a\u0302 thoriadau cig oen fel ste\u0302cs coesau, golwythion lwyn, ste\u0302cs rag a chump. Mae rhain yn gweddu i ddulliau coginio cyflym fel grilio, ffrio, barbeciwio a gradellu. Mae toriadau mwy fel ochor orau\u2019r forddwyd cig eidion, asen cig eidion wedi rholio a heb yr asgwrn, syrlwyn, coesau cig oen a ffolen oen yn fwy addas ar gyfer rhostio sych, tra bod shank cig oen a silverside o gig eidion yn gweddu i ddulliau coginio arafach."}, {"text_idx": "#000014", "text": "Neu beth am rhoi cynnig ar doriadau ste\u0302c cig eidion fwy cyfoes sydd fel arfer yn rhatach ond yn llawn blas anhygoel, a\u0302 marmor da ac yn suddlon. Mae rhain yn gweddu i ddulliau coginio cyflym \u2013 toriadau fel stecen sbawd frith (featherblade), hanger steak (onglet), picanha, bavette, tip tri a denver."}, {"text_idx": "#000021", "text": "Amodau a thelerauPolisi preifatrwyddDefnydd o gwcis ar y wefanDatganiad hygyrcheddEin gwefannau eraill"}]